ΓΡΑΠΤΗ ΕΡΩΤΗΣΗ E-0424/00

υποβολή: Glyn Ford (PSE) προς την Επιτροπή

(23 Φεβρουαρίου 2000)

Θέμα: Έρευνες και πειράματα που χρησιμοποιούν ζώα

Ποια είναι η θέση της Επιτροπής σ' ό,τι αφορά τις έρευνες και τα πειράματα που χρησιμοποιούν ζώντα ζώα; Τι μέτρα λαμβάνει η Επιτροπή για τη μείωση αυτών των πειραμάτων;

Απάντηση της κας Wallstrm εξ ονόματος της Επιτροπής

(11 Απριλίου 2000)

Η οδηγία 86/609/EOK του Συμβουλίου της 24ης Νοεμβρίου 1986 σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(1) θεσπίζει τις διατάξεις που πρέπει να τηρούνται όταν γίνεται χρήση ζώων για σκοπούς έρευνας και δοκιμών.

Όσον αφορά τα κοινοτικά ερευνητικά προγράμματα, το 5ο πρόγραμμα πλαίσιο (Απόφαση 182/1999/ΕΚ)(2) ορίζει στο άρθρο 7 ότι Όλες οι ερευνητικές δραστηριότητες που διεξάγονται βάσει του 5ου προγράμματος πλαισίου, ασκούντων τηρουμένων των θεμελιωδών δεοντολογικών αρχών, συμπεριλαμβανομένων των απαιτήσεων περί προστασίας των ζώων σύμφωνα με το κοινοτικό δίκαιο.

Στο πλαίσιο του προγράμματος Ποιότητα ζωής και διαχείριση των έμβιων πόρων, οι ερευνητές καλούνται να εφαρμόζουν τις αρχές τηςποκατάστασης από εναλλακτικές μεθόδους, της μείωσης του αριθμού των ζώων και της μείωσης της σκληρότητας των πειραμάτων. Η ταλαιπώρηση των ζώων πρέπει να αποφεύγεται ή να περιορίζεται στο ελάχιστο δυνατόν. Οι αρχές αυτές πρέπει να εφαρμόζονται με ιδιαίτερη αυστηρότητα στα ζωϊκά είδη που πλησιάζουν περισσότερο τον άνθρωπο. Διενεργείται ειδική με βάση κριτήρια ηθικής εξέταση όλων των έργων στα οποία εγείρονται ζητήματα ηθικής, συμπεριλαμβανομένων και αυτών στα οποία εμπλέκονται πρωτεύοντα ζωϊκά είδη.

Ο αριθμός των ζώων που χρησιμοποιούνται στις κανονιστικές δοκιμασίες είναι περίπου το 9 % του συνολικού αριθμού των ζώων που χρησιμοποιούνται σε πειράματα. Αυτό συνάγεται από την τελευταία έκθεση της Επιτροπής που συνετάγη σύμφωνα με την οδηγία 86/609/ΕΟΚ. Προκειμένου να μειωθεί ο αριθμός των χρησιμοποιούμενων στις κανονιστικές δοκιμασίες ζώων, η Επιτροπή προωθεί εναλλακτικές μεθόδους δοκιμασιών που απαιτούν είτε λιγότερα, είτε καθόλου ζώα (χρησιμοποιώντας μεθόδους in vitro και μεθόδους που στηρίζονται σεπολογιστές).

Το 1991, η Επιτροπή δημιούργησε Ευρωπαϊκό Κέντρο για την Έγκριση Εναλλακτικών Μεθόδων (ΕΚΕΕΜ), που αποτελεί μονάδα του Ινστιτούτου για την Προστασία της Υγείας και του Καταναλωτή του Κοινού Κέντρου Έρευνών της Επιτροπής, που βρίσκεται στην Ίσπρα της Ιταλίας. Κύριος ρόλος του ΕΚΕΕΜ είναι ο συντονισμός της έγκρισης προηγμένων μεθόδων δοκιμασιών (χωρίς ζώα) σε επίπεδο Ενώσεως, δηλαδή η εξέταση της καταλληλότητας και αξιοπιστίας τους σε σχέση με τους δηλωθέντες σκοπούς.

Τον Φεβρουάριο του 2000, η Επιτροπή πρότεινε την εγγραφή των πρώτων τριών εγκεκριμένων μεθόδων in vitro στο παράρτημα V της οδηγίας του Συμβουλίου 67/548/ΕΟΚ της 27ης Ιουνίου 1967 σχετικά με την ταξινόμηση, συσκευασία και επισήμανση των επικίνδυνων ουσιών(3). Τα κράτη μέλη ψήφισανπέρ.

Οι μέθοδοι αυτές εγκρίθηκαν στο πλαίσιο του προγράμματος εργασίας του ΕΚΕΕΜ, σε συνεργασία με εργαστήρια και άλλους φορείς στα κράτη μέλη και στις Ηνωμένες Πολιτείες, και θεωρήθηκαν ως επιστημονικώς εγκεκριμένες από την Επιστημονική Συμβουλευτική Επιτροπή του ΕΚΕΕΜ και από τις αρμόδιεςπηρεσίες της Επιτροπής. Αναμένεται ότι δέκα ακόμη μέθοδοι θα εγκριθούν κατά τη διάρκεια του 5ου προγράμματος πλαισίου (1999 2002).

Αυτή είναι η πρώτη φορά που εγκεκριμένες εναλλακτικές μέθοδοι έχουν εγγραφεί στο παράρτημα V. Η Επιτροπή αποδίδει μεγάλη σημασία στην εργασία αυτή και προάγει ενεργά την αποδοχή των μεθόδων αυτών στο πρόγραμμα του ΟΟΣΑ για τις κατευθυντήριες γραμμές όσον αφορά τις δοκιμές, προκειμένου να εξασφαλιστεί η παγκόσμια εφαρμογής τους.

(1) ΕΕ L 117 της 5.5.1987.

(2) ΕΕ L 49 της 29.2.1999.

(3) ΕΕ 196, 16.8.1967.